**Kunngjøring og SEILINGSBESTEMMELSER**

**BÆRUM SEILFORENINGS TORSDAGSREGATTAER 2017**

**Informasjon/Kunngjøring.**

Vi ønsker velkommen til Bærum Seilforenings torsdagseilaser for Optimist A, B og RS Feva.

I år vil torsdagsseilasene den 7/9 og 14/9 være årets klubbmesterskap. Hvis ikke fire seilaser er avviklet vil påfølgende torsdager bli brukt som erstatning helt frem til fire seilaser er seilt, alle seilasene den torsdagen hvor den fjerde seilasen er vil bli tellende. Resultatene fra seilasene disse dagene poengberegnes også etter reglene for BS torsdagsregattaer og inngår i torsdagsserien.

**Endrede regler**

Prosedyre for å protestere og for behandling av protester er endret i seillingsbestemmelsene. Totørnstraff i regel 44.1 er strøket slik at alle alternative straffer er Entørnstraffer.

**Debrief/Sosialt:**

Hver klasse oppfordres til debreef med trenere etter dagens seilaser

**Regattasjef:**

Geir Victor Svendsen, tlf. 48297340

**Klasser:**

Det seiles i tre klasser, Optimist A, B og RS Feva.

**HØSTCUP**

August 24, 31

September 7, 14, 21, 28

**Klubbmesterskap**

September 7 og 14 eller påfølgende torsdager i henhold til ovenfor nevnte regler.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Seilingsbestemmelser**

**Bærum Seilforenings Torsdagssregattaer 2017**

**1. Regler**

Regattaen vil være underlagt *reglene* slik de er definert i *Kappseilingsreglene*. (Dette inkluderer blant annet som regler: NSFs og Nordisk Seilforbunds forskrifter, klasseregler og disse seilingsbestemmelsene.) Regattaen er åpen for alle medlemmer av seilforeninger tilknyttet Norges Seilforbund.

**2. Endringer og beskjeder**

Eventuelle tillegg eller endringer av disse seilingsbestemmelser vil bli slått opp på foreningens oppslagstavle (ved klubbhuset på Sarbuvollen), og legges ut på regattaens egen side senest kl. 17.30 samme dag som endringen/tillegget trer i kraft

**3. Registrering**

Båter som skal være med i regattaen må være påmeldt via BS`s websider før første start angjeldende dag. Hvis man seiler med annet seilnummer enn det man er påmeldt med, må dette endres på påmeldingssiden [http://seilmagasinet.no/regatta](http://seilmagasinet.no/regatta?regatta=1612) og meddeles regattasjef senest kl. 17.30 på regattadagen. Dette endrer regel 77.

**4. Tid for seilasene - Utsettelse eller annullering**

Startprosedyren vil begynne kl. 18.00 hvis ikke signal for utsettelse eller annullering blir vist på land eller fra komitébåten.

Utsettelse (Flagg AP):  Annullering (Flagg N): 

To lydsignaler Tre lydsignaler

Utsettelse kan skje før start og annullering kan skje under eller etter seilasen.

**5. Bane**

Baneområdet vil legges til området vest og sør for klubbhuset på Sarbuvollen.

Alle klassene seiler pølsebane (se diagram i Tillegg A). Merkene vil være utlagte merker, se Tillegg A. Alle merker skal rundes om babord.

Løpet for alle klasser vil være: Start – Merke 1 – Merke 2 – Merke 1 – Mål.

**6. Startlinje og mållinje**

Start- og mållinjen er mellom startflagg på startbåt og et utlagt merke. Dette merke fungerer også som merke 2

**7. Klasseflagg og regler ved starten**

Optimist A klassen har klasseflagg D, Optimist B Klassen har E og RS Feva har klasseflagg F. En båt kan ikke starte mer enn 4 minutter etter sitt startsignal. Dette endrer regel A 4.

Eksempel:

Flagg D (Optimist A): 

Klassene startes separat, men hvis oppmøte er dårlig (regattasjefens vurdering) kan de startes samtidig. I så fall vil både flagg D og E benyttes som varselsignal.

**8. Startprosedyre**

Min til Start Betyr Flagg og lyd

5 min Varselsignal Lydsignal + Klasseflagg

4 min Klarsignal Lydsignal + flagg P (Flagg P: ) 

1 min Klarsignal ned Lydsignal og flagg P fires

0 min Start Lydsignal + Klasseflagg fires

Tiden skal tas etter de visuelle signaler og man skal se bort fra eventuelle svikt i lydsignalene.

**9. Tilbakekallinger**

Signaler om generell  eller individuell  tilbakekalling vil bli gitt fra startbåt.

Ved individuell tilbakekalling vil flagget holdes oppe i 2 min etter startsignalet hvis ikke for tidlig startende har gått tilbake og startet på nytt. Dette endrer regel 29.1.

Etter en generell tilbakekalling vil flagg I bli benyttet som klarsignal. Dersom man er over linjen eller dens forlengelse i siste minuttet før start må man seile tilbake over en av startlinjens forlengelser før man starter. Se regel 30.1.

**10. Endre neste legg av løpet**

Når neste legg av løpet blir endret etter start, vil en komitébåt vise signalflagg C og gi vedvarende lydsignaler i tåkelur eller megafon. Dette endrer regel 33. Signal om endringen vil bli gitt før første båt har rundet.

**11. Maksimaltid**

Regattaen vil bli avsluttet kl. 20.00, regattasjefen kan avslutte eller avkorte tidligere pga mørke. Alle båter må også være i mål 5 minutter etter første båt i dens klasse i mål. Båter som ikke har gått i mål innen disse tidspunkt vil bli registrert som Fullførte ikke (DNF). Dette endrer regel 35.

**12. Antall seilaser**

Det planlegges inntil 3 korte seilaser hver uke. Når målbåten viser flagg Q (et gult flagg) ved målgang betyr det: Ingen flere seilaser i dag.

**13. Instruksjon på vannet**

Ettersom seilasene også har status som trening, er det tillatt å motta instruksjon under seilasene. Dette endrer regel 41.

**14. Protester**

Alle båter som ønsker å protestere må følge regel 61.1. Man må rope Protest med én gang og hvis egen båt er 6 meter eller lengre må man også straks sette opp et rødt protestflagg.

Regattasjefen er også aktiv dommer på banen og kan ilegge straff direkte når han ser situasjonen og det protesteres. Når en straff er gitt på vannet vil det ikke bli noen protesthøring om samme situasjon etter seilasen. Hvis regattasjefen ikke ser situasjonen skal et besetningsmedlem fra hver involvert båt snarest mulig etter målgang komme om bord i startbåten for å få protesten muntlig behandlet. Eventuell straff vil være diskvalifikasjon fra regattaen hvor situasjonen oppstod. Dersom regattasjefen vurderer det som upraktisk å gjennomføre en slik høring på vannet kan den gjennomføres på land eller pr. e-post i ettertid. Disse prosedyrene endrer reglene i Del 5 Seksjoner A og B.

**15. Sikkerhet**

Deltagere i regattaen deltar ene og alene på eget ansvar. Det pålegges bruk av flytevest. Bærum Seilforening vil ikke akseptere noe ansvar for skade på materiell eller person eller dødsfall inntruffet i forbindelse med, før, under eller etter regattaen. Alle deltagende båter skal være forsikret med gyldig ansvarsforsikring.

**16. Alternativ straff**

Hvis en båt bryter en båt mot båt regel eller berører et merke, kan den, dersom det ikke har oppstått skade eller personskade eller den har tjent en vesentlig fordel ved regelbruddet, fri seg ved å ta en Entørnstraff (en vending som inneholder både en stagvending og en jibb). Dette endrer regel 44.1.

**17. Poengberegning**

Poeng gis etter Lavpoengsystemet (poeng lik plassering), forøvrig gjelder Kappseilingsreglenes Appendiks A, Poengberegning. Man summerer opp resultatene av alle seilasene i høstserie. Det betyr at man dersom alle seilaser gjennomføres kan man få 6x3=18 seilaser.

For seriene gjelder at man kan stryke seilaser etter 5 gjennomførte seilaser. Se tabell:

|  |  |
| --- | --- |
| **Stryktabell: Antall seilaser**  | **Antall strykninger**  |
| 1-4  | Ingen  |
| 5-8  | 1  |
| 9-12  | 2  |
| 13-15  | 3  |
| 15-18  | 4  |

**Tillegg A**

**Torsdagsseilas 2017**

**Løpsbeskrivelse**

